En ny stor undersøgelse blandt 6000 danske mænd viser, at de nordjyske mænd først går til lægen, når de allerede er blevet syge. Undersøgelsen er foretaget af Kompas Kommunikation for magasinet Aktiv Træning og Hjerteforeningen. Undersøgelsen viser, at hele 55 procent af de nordjyske mænd undlader at gå til sundhedstjek hos lægen, og hele 54 procent af disse venter med lægebesøg til skaden er sket. Alt i alt mangler de nordjyske mænd tid og motivation til at få den anbefalede mængde motion, og så forhindrer gamle vaner dem i at spise sundere. Dertil kender de færreste nordjyske mænd deres kolesteroltal, taljemål eller blodtryk, som er væsentlige indikatorer på hjertekarsygsomme, som er den hyppigste dødsårsag i Danmark.

Opsummering:
Halvdelen af de nordjyske mænd undgår at få foretaget sundhedstjek hos lægen.